
A kora vaskori deponálási gyakorlat értelmezései lehetőségei néhány dédestapolcsány-verebce-bérci példa alapján

Kulcsszavak: kora vaskor; deponálások; vasdepó; vaseszközök; Dédestapolcsány -Verebce – bérc
Dolgozatomban egy Dédestapolcsány-Verebce-bércről fémkeresős terepbejárás során előkerült kora vaskori vas eszközökből álló deponálást mutatok be. A depó a település egy valószínűleg kevésbé hasznát, meredek sziklásabb teraszán került elő, egy kőrakásból. A lerakás módja alapján valószínűleg egyszerre, tudatos sorban helyezték el a tárgyakat.
A leletegyüttes tizenegy vaseszközből és négy vas félkésztermékből áll. Több tárgyon is makroszkópikusan megfigyelhető sérülés és használati nyomok láthatóak, a vasbucákat feldarabolták. A depó a leletek, a lelőhely és a hasonló leletegyüttesek alapján a Kr.e. 7. század második felében, esetleg a 6. század elején kerülhetett földbe, amiben a későbbi ostrom által jelentett vészhelyzet is szerepet játszhatott.
A leletegyüttes az összetétele – vas eszközök és félkésztermékek - alapján kiválóan illeszkedik a lelőhely depói közé, minden leletre több párhuzam is ismert a dédestapolcsányi depók közül. A lelőhely ezidáig egyetlen feldolgozott kora vaskori depójával mutatott hasonlósága is szembetűnő.
Mind a vizsgált depó, mind a lelőhely deponálásai általában, jelentős párhuzamokat mutatnak az erdélyi és szlovákiai vasdepókkal.
 
 



